钦定古今图书集成/明伦汇编/氏族典/第541卷 > 《廖用贤尚友录》 > 易延庆
## 钦定古今图书集成/明伦汇编/氏族典/第541卷 > 《廖用贤尚友录》 > 易延庆

按《宋史易延庆传》：“延庆字馀庆，筠州上高人。父赟，以
勇力仕南唐，至雄州刺史。延庆幼聪慧，涉猎经史。尢
长声律，以父荫为奉礼郎。显德四年，赟归朝，授道州
刺史。延庆亦授大名府兵曹参军，后为大理评事，知
临淮县。乾德末，赟卒，葬临淮。延庆居丧摧毁，庐于墓
侧，手植松柏数百本，旦出守墓，夕归侍母。紫芝生于”
墓之西北。数年，又生玉芝十八茎。母卒后，槁殡数年。
延庆出为大理寺丞，尝司《建安市征》，及母葬有期，私
归营葬，掩圹而返。知军扈继昇言其擅去职，坐免所
居官，复庐于墓侧。数年后，知端州，卒。子纶，大中祥符
元年，进士及第。